নদীর জন্য কনসার্ট
জলবায়ু, নদী, সঙ্গীত ও তারুণ্যকে এক করে আয়োজিত হবে এক কনসার্ট; যাতে অংশ নেবে সাতটি ব্যান্ড ক্রিপটিক ফেইট, চিরকুট, আরবোভাইরাস, অ্যাশেজ, বাংলা ফাইভ, এফ মাইনর ও স্মুচেস।ব্যান্ডমিথের আয়োজনে কনসার্টটি অনুষ্ঠিত হবে আগামী ২৩ সেপ্টেম্বর বসুন্ধরার আইসিসিবি হল-৪ এ। এমন উদ্যোগ দেশে এই প্রথম বলে আয়োজকদের পক্ষ থেকে জানানো হয়েছে।এক সংবাদ বিজ্ঞপ্তিতে বলা হয়, “দেশের সব নদী নিয়ে একটি করে গান থাকবে এমন স্বপ্ন নিয়ে এবং জলবায়ু ও নদী রক্ষায় সচেতনতা সৃষ্টির লক্ষ্যে শুরু হয় ‘নদী রকস’ উদ্যোগটির পথচলা।”পদ্মা, বুড়িগঙ্গা, কুশিয়ারা, পশুর, চিত্রা, ডাহুক ও সাঙ্গু এই ৭টি গুরুত্বপূর্ণ নদী নিয়ে নতুন গান তৈরি করেছে সাকটি ব্যান্ড।“যেগুলোর মিউজিক ভিডিও নদীগুলোতেই শুট করা হয় এবং সামাজিক যোগাযোগ মাধ্যমে প্রকাশিত হয়। ইতোমধ্যে গানগুলো তরুণদের মাঝে ব্যাপক সাড়া ফেলেছে এবং সেই ধারাবাহিকতায় এবার অনুষ্ঠিত হতে যাচ্ছে ‘নদী রকস কনসার্ট’।”আয়োজকদের পক্ষ থেকে আরও জানানো হয়, ‘নদী রক্স সিজন-১ এ অংশ নেওয়া ৭টি ব্যান্ড পারফর্ম করবে নদী রক্স কনসার্টে, গাইবে নদীর গানসহ নিজেদের জনপ্রিয় সব গান। ‘নদী রকস’ উদ্যোগটিকে সার্বিকভাবে সহযোগিতা করছে বাংলাদেশে সুইজারল্যান্ড দূতাবাস।

ক্রিপটিক ফেইট, চিরকুট, আরবোভাইরাস, অ্যাশেজ, বাংলা ফাইভ, এফ মাইনর ও স্মুচেস আসবে এই কনসার্টে।